[{"text_idx": "#000000", "text": "Majavamm on u\u0308ks ohtlikemaid ma\u0308danikseeni, mis toitub puidus sisalduvast tselluloosist. Ta on kurikuulus oma kiire leviku poolest. Aastaga vo\u0303ib majavamm levida oma algsest tekkekohast meetrite kaugusele. Seega o\u0303igeaegne tegutsemine sa\u0308a\u0308stab hilisemaid kulutusi to\u0303rjele ja taastusto\u0308o\u0308dele. Kahtluse korral vo\u0303tke u\u0308hendust."}, {"text_idx": "#000001", "text": "Eosed on hariliku majavammi ko\u0303ige levinum levikuviis. Suurema eoste koguse puhul on vo\u0303imalik eristada punakaspruuni eostolmu. Kuid kuna eosed on va\u0308ga va\u0308ikesed ja u\u0308ksikuna paljale silmale na\u0308htamatud, kannavad tuul, loomad, linnud ja ka inimesed kergesti eoseid suurte vahemaade taha."}, {"text_idx": "#000002", "text": "Seeneniidistikuabil saab seen levida hoone piires. Seeneniidistik vo\u0303ib la\u0308bida ka kiviseinu ja mu\u0308u\u0308ritisi nendes leiduvate pragude kaudu. Seeneniidistikuga kaetud detailide teisaldamisel u\u0308hest kohast teise on vo\u0303imalik majavammi kanda ka eose idanemiseks sobivasse kohta."}, {"text_idx": "#000003", "text": "Viljakehadeteisaldamisel u\u0308hest hoonest vo\u0303i hooneosast teise on vo\u0303imalik majavammi levimine hoone teistele konstruktsioonidele."}, {"text_idx": "#000004", "text": "Ebapiisav ruumide ja konstruktsioonide ventilatsioon"}, {"text_idx": "#000005", "text": "U\u0308ks sagedamaid po\u0303hjuseid majavammi eoste idanemiseks soodsate tingimuste loomisel on po\u0303randa aluskihtide tuulutuse puudumine. Renoveerimisel avatakse vana po\u0303rand, kus laagid on asetatud otse liivale ja taastamisel paigaldatakse sama konstruktsiooniga po\u0303rand. Kuna uued puitmaterjalid on seenkahjustustele vastuvo\u0303tlikumad ja po\u0303randavahetusega muudetakse niiskusreziimi on suur to\u0303ena\u0308osus, et sellise po\u0303randa alla sattunud majavammi eosed idanevad. Sageli valatakse puitpo\u0303randa alla monoliitbetoonist kiht ja sellele asetatakse laagid. Vaatamata sellele, et laagide ja betooni vahele paigaldatakse hu\u0308droisolatsioon, puudub betooni ja laagide vahel o\u0303hu liikumise vo\u0303imalus ja seega on va\u0308himagi niiskustaseme to\u0303usu korral loodud soodne pinnas majavammi eoste idanemiseks. Kui tuuleto\u0303kkeks paigaldatakse laakide alaossa kile, to\u0303rvapapp vo\u0303i muu materjal, mille veeauru la\u0308bilaskvus on va\u0308ga va\u0308ike, pole po\u0303randaalusest tuulutusest kasu, sest po\u0303randakonstruktsioonidesse sattunud niiskus pu\u0308sib seal pikka aega."}, {"text_idx": "#000006", "text": "Po\u0303randaaluse tuulutuse loomisel on oluline ja\u0308lgida, et o\u0303hu liikumisel peab o\u0303hk po\u0303randaalustesse konstruktsioonidesse kusagilt sisse ning kusagilt va\u0308lja pa\u0308a\u0308sema. U\u0308he tuulutusava korral o\u0303hk ei liigu. Seda asjaolu silmas pidades tuleb teada, et tihti on hoonel ka kandvate vaheseinte ja ku\u0308ttekollete all vundamendid, mis takistavad o\u0303huliikumist po\u0303randa all."}, {"text_idx": "#000007", "text": "Seinte puhul probleem on kahepoolne. Esiteks: niiskuse liikumist takistavate (hu\u0308droisolatsiooni) materjalide mittekasutamine. Kui tegemist on niiskete ruumidega (vannituba, kelder, pesuruum jne.), on oluline paigaldada hu\u0308droisolatsioon. Vastasel korral liigub niiskus suurema kontsentratsiooni (suhtelise o\u0303huniiskuse) poolt va\u0308iksema poole ja nende vahele ja\u0308a\u0308vate konstruktsiooni detailide niiskustase to\u0303useb. Teiseks: niiskuse liikumist takistavate materjalide (hu\u0308droisolatsiooni) vale kasutamine. Kui seintesse on paigaldatud hu\u0308droisolatsioon on oluline sellele kogunenud niiskuse eemaldamine kas no\u0303rgumise vo\u0303i ventileerimise (aurustamise) teel. Tihti on hu\u0308droisolatsioon paigaldatud tihedalt kahe konstruktsiooni vahele ja nimetatud konstruktsiooni detailide niiskustase to\u0303useb. Kui tegemist on tselluloosi sisaldavate materjalidega (s.h. puit), mille absoluutne niiskustase to\u0303useb u\u0308le 25%, on seeneeoste idanemise to\u0303ena\u0308osus suur."}, {"text_idx": "#000008", "text": "Ruumides, kus suhteline o\u0303huniiskus on kestvalt ko\u0303rge (saun, vannituba, ko\u0308o\u0308k jne.), on vajalik ka piisav ruumi ventilatsioon. Vastasel korral to\u0303useb ruumide piiretes ja ruumides olevate konstruktsiooni detailide absoluutne niiskus ning majaseene eoste idanemine on u\u0308ha to\u0303ena\u0308olisem. Eraldi ta\u0308helepanu tuleks po\u0308o\u0308rata keldrite ventilatsioonile. Asendades keldriaknad uute pakettakendega muudetakse oluliselt keldri ventileeritavust ja selle tulemusena to\u0303useb suhteline o\u0303huniiskus u\u0308le 70%, mis vo\u0303ib kuu aja jooksul to\u0303sta materjalide absoluutset niiskustaset u\u0308le 10%."}, {"text_idx": "#000009", "text": "Niiskus \u2013 majaseene korral ilmuvad tihti seintele, nurkadesse, po\u0303randale jne. niiskuseplekid, sest majavamm tekitab kasvamise ka\u0308igus niiskust.\nSeeneniidistik \u2013 vammist nakatunud puidul on na\u0308ha valget seeneniidistikku \u2013 mu\u0308tseeli. Alguses katab seeneniidistik kasvupinnase tiheda valge vo\u0303rguna, mis meenutab vatti. Hiljem on majavammi seeneniidistik pruunikas.\nSeene viljakehad \u2013 majaseene viljakehasid esineb ainult kaugele arenenud juhtudel.\nMajavammi-kahjustuse korral laguneb puit rombikujulisteks tu\u0308kkideks."}, {"text_idx": "#000010", "text": "Hoolime Teie tervisest ja ohutusest. Ventilatsioonsu\u0308steemide ekspluateerimisel toimub rasva ja tolmu kogunemine, mis takistab puhta o\u0303hu liikumist hoones. Ebapiisav ventilatsioon vo\u0303ib po\u0303hjustada inimestel haigusna\u0308htused. Eriti ko\u0308o\u0308giventilatsiooni torustikku kogunenud tolmu ja muude tuleohtlike materjalide abil levib ventilatsiooni s\u030cahtis tuli va\u0308lkkiiruseledasi kogu hoonesse. O\u0303igeaegne ventilatsiooni puhastus ja va\u0308rskeo\u0303huklappide paigaldus aitab ennetada mikroorganismide pudenemist jventilatsiooni su\u0308steemis, ning mandub tuleohutuse riske."}]